- Suma uriaşă pe care Drake a pierdut-o la pariuri
- Rapper-ul american a pariat pe victoria lui Ngannou cu Anthony Joshua
- Cursa de Formula 1 de la Marele Premiu al Arabiei Saudite e în direct pe Antena 3 CNN şi în AntenaPLAY, pe canalul dedicat (azi, 19:00)
Suma uriaşă pe care Drake a pierdut-o la pariuri. Rapper-ul american a pariat pe victoria lui Ngannou cu Anthony Joshua. Britanicul s-a impus prin KO în repriza a doua.
Starului american Drake îi place să parieze bani mulţi pe tot felul de sporturi, dar nu întotdeauna câştigă. Vineri seară, cântăreţul a pariat 615.000 de dolari (560.000 de euro) pe victoria lui Francis Ngannou împotriva lui Anthony Joshua la Riad, în Arabia Saudită.
Suma uriaşă pe care Drake a pierdut-o la pariuri
Din nefericire pentru el şi pentru contul său bancar, camerunezul a fost făcut KO de britanic în runda a doua, aşa că Drake şi-a pierdut din nou banii.
Americanul este cunoscut drept o persoană care aduce ghinion.. Între 2019 şi 2020, a apărut de numeroase ori cu fotbalişti sau tricouri de fotbal. Şi de fiecare dată, echipele au pierdut: Pogba, Aubameyang, Sancho, Aguero, Juventus Torino, toţi au plătit preţul. Şi de această dată, Ngannou a fost ghinionist. La finala Cupei Mondiale din 2022, a pariat şi el 1.000.000 de dolari pe un triumf al Argentinei în timpul regulamentar. Câştigând la penalty-uri împotriva Franţei, a avut rezultatul final corect, dar nu şi cota corectă, scrie news.ro.
Drake placed a $615,000 bet on Francis Ngannou to beat Anthony Joshua and lost 🤯
The musician hasn't had the best of luck when it comes to backing the right winner 😬
Wonder who he's got winning Fury vs Usyk 😅 pic.twitter.com/cOptv7p58F
— SPORTbible (@sportbible) March 9, 2024
Anthony Joshua l-a făcut KO pe Francis Ngannou, cu 16.000 de fani în tribune
Anthony Joshua l-a făcut KO pe Francis Ngannou. Fostul campion mondial la categoria grea l-a trimis la podea de trei ori pe fostul campion MMA, în două reprize, sâmbătă, la Kingdom Arena din Riad, într-o victorie prin KO, relatează Reuters.
Britanicul l-a trimis pe fostul campion UFC la categoria grea, în vârstă de 37 de ani, născut în Camerun, la podea în prima repriză cu o directă de dreapta în bărbie. Arbitrul a intervenit şi a oprit lupta în repriza a doua, iar Joshua a fost declarat învingător prin victorie prin KO. Ngannou a rămas inconştient şi a primit îngrijiri înainte de a se ridica din nou, uimit, în picioare.
"Mă întorc în cuşca mea şi când mă vor lăsa să ies, voi lupta din nou", a spus Joshua, în timp ce campionul WBC la categoria grea, Tyson Fury, privea de la marginea ringului.
Fury a boxat cu Ngannou în octombrie, şi a obţinut o victorie la puncte.
"Când am văzut lupta cu Tyson Fury, m-am gândit: "Vreau şi eu ceva din asta". Ngannou este un mare campion, iar acest lucru nu îi răpeşte nimic din capacităţile sale", a spus Joshua.
"I-am spus să nu părăsească boxul. Are două meciuri şi a luptat cu cei mai buni".
Victoria este a patra în 11 luni pentru Joshua, dublu campion mondial, şi îi menţine vie ambiţia de a recâştiga un titlu.
Eddie Hearn a cerut ca Joshua, pe care l-a promovat de-a lungul carierei profesioniste a greilor, să-l înfrunte pe învingătorul dintre Fury şi Oleksandr Usyk.